การจลาจล
การจลาจล เป็นรูปแบบหนึ่งของการก่อความไม่สงบต่อเจ้าหน้าที่ของรัฐ ทรัพย์สินหรือประชาชน ซึ่งมีลักษณะเป็นการปรากฏตัวออกมาทันใดของกลุ่มคนที่ไม่มีการจัดระเบียบและหุนหันพลันแล่นที่จะใช้ความรุนแรง ถึงแม้ว่าอาจมีคนหรือกลุ่มคนพยายามที่จะนำหรือควบคุมการจลาจล แต่ส่วนใหญ่แล้วการจลาจลมักไร้ระเบียบเป็นธรรมดาและแสดงพฤติกรรมฝูง
การจลาจลที่ตันจุงปรียก พ.ศ. 2527
ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน